**Ministru kabineta noteikumu projekta “Grozījumi Ministru kabineta**

**2011. gada 1. novembra noteikumos Nr. 850 “Nacionālā veselības dienesta nolikums”” sākotnējās ietekmes novērtējuma ziņojums (anotācija**)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts pārvaldes iekārtas likuma 16. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd sociālās nodrošināšanas sistēmu koordinēšana tiek veikta saskaņā ar Eiropas Parlamenta un Padomes 2004. gada 29. aprīļa regulu Nr. 883/2004 (turpmāk – Regula Nr. 883/2004) par sociālās nodrošināšanas sistēmu koordinēšanu un Eiropas Parlamenta un Padomes 2009. gada 16. septembra regulu Nr. 987/2009 (turpmāk – Regula Nr. 987/2009), ar ko nosaka īstenošanas kārtību Regulai Nr. 883/2004 par sociālās nodrošināšanas sistēmu koordinēšanu. Regulas Nr. 987/2009 2. panta otrajā daļā ir noteikts, ka iestādēm jānodrošina vai jāapmainās ar visiem vajadzīgajiem datiem, lai noteiktu to personu tiesības un pienākumus, uz kuriem attiecas Regula Nr. 883/2004. Savukārt Regulas Nr. 987/2009 4. pantā ir noteikts, ka datu pārsūtīšana starp institūcijām vai sadarbības struktūrām notiek elektroniski, tieši vai netieši – caur piekļuves punktiem, kas iekļauti kopējā Eiropas drošības sistēmā, kura var garantēt datu apmaiņas konfidencialitāti un aizsardzību.  Lai nodrošinātu datu elektronisku apmaiņu starp Eiropas Savienības dalībvalstīm, Eiropas Ekonomikas zonas valstīm vai Šveices Konfederāciju (turpmāk – dalībvalstis), Valsts sociālās apdrošināšanas aģentūra (turpmāk – VSAA) sadarbībā ar Nacionālo veselības dienestu (turpmāk – NVD) īsteno Latvijas sociālās drošības informācijas elektroniskās apmaiņas projektu “LatEESSI” (turpmāk – Projekts)[[1]](#footnote-2). Projekta ietvaros cita starpā tika izveidota starptautiskās sadarbības informācijas sistēma (turpmāk – SSIS) un Nacionālā aplikācijas aizstājēja jeb Reference Implementation of National Implementation (turpmāk – RINA). RINA ir informācijas sistēma, kas nodrošina sūtīšanas un saņemšanas funkciju. Minētās informācijas sistēmas atsevišķi viena bez otras nevar pildīt informācijas apmaiņas funkciju. SSIS tiks apstrādāti dati, kas nepieciešami, lai noteiktu personas tiesības saņemt veselības aprūpi dalībvalstīs, saskaņā ar Ministru kabineta 2018. gada 28. augusta noteikumu Nr. 555 “Veselības aprūpes pakalpojumu organizēšanas un samaksas kārtība” 3.13. apakšnodaļu “Veselības aprūpes pakalpojumu saņemšana citā ES dalībvalstī, EEZ valstī un Šveicē”. Šo datu apmaiņa starp dalībvalstu kompetentajām iestādēm notiks, izmantojot Regulas Nr. 987/2009, ar ko nosaka īstenošanas kārtību Regulai Nr. 883/2004 par sociālās nodrošināšanas sistēmu koordinēšanu, 4. pantā minēto piekļuves punktu.  SSIS izstrāde tika realizēta Projekta budžeta ietvaros par kopējo summu 661 574.45 EUR. Projektu 75% apmērā finansēja Eiropas Inovāciju un tīklu izpildaģentūra (*Innovation and Networks Executive Agency – INEA*)), savukārt 25% apmērā – valsts budžets.  SSIS darbība ir uzsākta ar 2020. gada 16. martu. Ņemot vērā, ka SSIS ir jauna informācijas sistēma, projekta 1. punkts papildina NVD nolikumu, nosakot, ka NVD veido, uztur un papildina SSIS un ir tās pārzinis.  Informatīvais ziņojums “Par valsts budžeta saistību uzņemšanos Eiropas Savienības finanšu instrumenta “Eiropas infrastruktūras savienošanas instruments” 2017. gada darba programmas ietvaros līdzfinansētā projekta īstenošanai”[[2]](#footnote-3) paredz, ka Projekta uzturēšanas izmaksu segšanai nepieciešamais papildu finansējums tiks pieprasīts normatīvajos aktos noteiktajā kārtībā.  2. NVD nolikumā papildus tiek veikts tehnisks grozījums (projekta 1. punkts), nosakot, ka e-veselības informācijas sistēma ir izvietojama valsts informācijas sistēmu sarakstā 4.3.1.11. punktā. Pamatojums – e-veselības sistēma nav datubāze, bet valsts informācijas sistēma, jo ietver sevī vairākas datubāzes. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Nacionālais veselības dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Nacionālo veselības dienestu. Noteikumu projekts personu tiesības un pienākumus saņemt veselības aprūpes pakalpojumu dalībvalstīs neietekmēs. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam nav ietekmes uz administratīvo slogu, jo sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. Noteikumu projekts neierobežo konkurenci. Noteikumu projektam nav ietekmes uz vidi. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | izmaiņas, salīdzinot ar vidēja termiņa budžeta ietvaru 2021 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 8 908 004 | 0 | 8 857 479 | 0 | 8 857 479 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 8 908 004 | 0 | 8 857 479 | 0 | 8 857 479 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 8 908 004 | 79 828 | 8 857 479 | 140 527 | 8 857 479 | 148 666 | 139 927 |
| 2.1. valsts pamatbudžets | 8 908 004 | 79 828 | 8 857 479 | 140 527 | 8 857 479 | 148 666 | 139 927 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -79 828 | 0 | -140 527 | 0 | -148 666 | -139 927 |
| 3.1. valsts pamatbudžets | 0 | -79 828 | 0 | -140 527 | 0 | -148 666 | -139 927 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 79 828 | 0 | 140 527 | 0 | 148 666 | 139 927 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizētu izdevumu aprēķinu skatīt anotācijas pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | 2020. gadā tiek plānots palielināt Nacionālā veselības dienesta amata vietu skaitu par vienu amata vietu, pārdalot to no Neatliekamās medicīniskās palīdzības dienesta, nepalielinot nozares kopējo amatu vietu skaitu. | | | | | | |
| 8. Cita informācija | Veselības ministrija (04.06.2020 vēstule Nr.01-13FM-1/2970) ir iesniegusi pieprasījumu Finanšu ministrijai no valsts budžeta programmas 01.00.00 „Apropriācijas rezerve” piešķirt Veselības ministrijai (Nacionālajām veselības dienestam) ne vairāk kā 79 828 euro, lai nodrošinātu 2020.gadā izveidoto sistēmu SSIS un RINA uzturēšanu.  Veselības ministrija (15.05.2020 vēstule Nr.01-13FM-1/2561) ir iesniegusi Finanšu ministrijā priekšlikumus valsts pamatbudžeta bāzes izdevumu 2021.-2023. gadam precizēšanai, tai skaitā paredzot apakšprogrammā 45.01.00 “Veselības aprūpes finansējuma administrēšana un ekonomiskā novērtēšana” palielināt budžeta bāzes izdevumus 2021. gadam 140 527 euro apmērā, 2022. gadam 148 666 euro apmērā un 2023. gadam 139 927 euro apmērā, lai nodrošinātu LatEESSI projekta ietvaros izveidoto sistēmu SSIS un RINA uzturēšanu. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Noteikumu projekts šo jomu neskar. |
| 2. | Atbildīgā institūcija | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Noteikumu projekta pieņemšanas Nacionālā veselības dienesta tīmekļa vietnē tiks ievietota informācija par pieņemto grozījumu. |
| 2. | Sabiedrības līdzdalība projekta izstrādē | Šī Noteikumu projekta izstrādē sabiedrības iesaiste netika organizēta, jo tas neietekmē iedzīvotāju tiesības un pienākumus saņemt veselības aprūpes pakalpojumus dalībvalstīs. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālais veselības dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas netiek grozītas, mainīsies tikai tehniskais risinājums informācijas apstrādei, institucionālā struktūra netiek mainīta. Jaunas institūcijas netiks izveidotas. Esošās institūcijas netiks likvidētas vai reorganizētas. Pēc Noteikumu projekta spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Veselības ministre I.Viņķele

Vīza: Valsts sekretāre D. Mūrmane – Umbraško

Kristīne Šica 67876171

[kristine.sica@vm.gov.lv](mailto:kristine.sica@vm.gov.lv)

1. Informācija par projektu Nr. INEA/CEF/ICT/A2017/1441378 “Datu elektroniskas apmaiņas starp Latvijas un citu ES dalībvalstu, kā arī Eiropas ekonomiskās zonas valstu un Šveices kompetentajām institūcijām sociālās drošības jomā izveidošanai („LatEESSI”)”, pieejams: <http://ejuz.lv/6fge>. [↑](#footnote-ref-2)
2. Tiesību aktu projekts pieejams: <http://tap.mk.gov.lv/mk/tap/?pid=40433508> [↑](#footnote-ref-3)